Príde malá revolúcia v podaní HDR už aj na smartfóny?
Web Sam Mobile nedávno informoval o tom, že niektoré nové mobilné zariadenia sú pripravené prehrávať HDR videá na YouTube. Telefón Galaxy Note 7 bol historicky prvým telefónom, ktorý dokázal prehrať HDR video. Neskôr sa do tejto "HDR rodiny" pridali aj zariadenia ako Galaxy S8 a S8+, či Galaxy Tab S3. Problém bol však v tom, že HDR obsah bolo vo všeobecnosti veľmi zložité nájsť, najmä, keď YouTube mobilné zariadenia nepodporoval.
Ako túto správu dopĺňa web The Verge, Google však túto podporu pomaly, ale isto rozbieha a spoločnosť pridáva konečne podporu pre zariadenia Galaxy S8, Note 8, Pixel, LG V30, Xperia XZ Premium.